અમદાવાદ તા. ૨૦ : વ્હાઈટ લેવલ એટીએમથી ફેલાયેલા માલવેરની મદદથી બેંક કસ્ટમરના એકાઉન્ટ હેક ન થાય તેની તકેદારીના ભાગરૂપે એસબીઆઈ સહિતની ટોચની બેંકોએ ૩૨ લાખ ડેબિટ કાર્ડ બ્લોક કરી દીધા છે. તહેવાર ટાણે જ બેંકોએ ડેબિટ કાર્ડ બ્લોક કરી દેતાં અમદાવાદ સહિત દેશભરના બેંક કસ્ટમર્સમાં ભારે ગભરાટ ફેલાયો છે. લોકો 'મારું ડેબિટ કાર્ડ કે મારો પિન હેક તો નથી થયો ને?' તેવા ડર સાથે બેંક અને એટીએમમાં દોડી ગયા હતા અને બેલેન્સ સહિતની વિગતો ચેક કરી હતી.